Par cenu aptauju atsavināšanai paredzētai kustamai mantai (lietotiem koka gulšņiem un pārmiju vai tiltu brusām, kas nav derīgi turpmākai izmantošanai un atkārtotai ielikšanai publiskās lietošanas sliežu ceļos)

Lai noteiktu 2024.gadā atsavināšanai paredzētās kustamās mantas cenu, kura tiks iegūta dzelzceļa sliežu ceļu remonta darbu rezultātā, VAS „Latvijas dzelzceļš” Sliežu ceļu pārvalde lūdz ieinteresētajiem uzņēmumiem iesniegt iespējamo lietoto koka gulšņu un pārmiju vai tiltu brusu (kas nav derīgi turpmākai izmantošanai un atkārtotai ielikšanai publiskās lietošanas sliežu ceļos), turpmāk – Prece, iepirkuma cenas piedāvājumu visā Latvijas Republikas teritorijā.

Sākumcena, bez pievienotās vērtības nodokļa (turpmāk – PVN) par vienu koka gulsni ir ne zemāka kā 0,51 *EUR* un par vienu m³ pārmiju vai tiltu brusu – ne zemāka kā 4,50 *EUR*.

*Nosacījumi:*

* Pārdošana tiek veikta uz līguma pamata.
* Priekšapmaksa.
* Iekraušana un transportēšana par Pircēja līdzekļiem.
* Izvešanas termiņš - 30 kalendāra dienu laikā no priekšapmaksas saņemšanas un pavadzīmes izrakstīšanas datuma.
* Nodrošinot Preces izvešanas rezultātā radušos gulšņu atlūzu novākšanu to atrašanās vietā.
* Pircējam ir zināma un pieņemama Preces kvalitāte, Preces īpašības un Pircējs uzņemas pilnu atbildību par Preces tālāku izmantošanu atbilstoši Latvijas Republikas spēkā esošiem tiesību aktiem un Eiropas savienības direktīvām. Iesniedzot dokumentālu vai rakstisku apstiprinājumu par tālāko Preces izmantošanu.

Lūdzam Jūs līdz 2024. gada 20.maijam iesniegt savu priekšlikumu ar paraksttiesīgās personas parakstītu VAS “Latvijas dzelzceļš” Sliežu ceļu pārvaldē, Torņakalna ielā 16, Rīgā, LV-1005 vai elektroniskā formā (parakstītu un ieskenētu kopijas formā vai parakstītu ar drošu elektronisko parakstu), nosūtot to uz e-pastu: scp@ldz.lv .